
	Paslaugos pavadinimas
	Inžinerinių tinklų bei įrenginių priėmimas Mažeikių rajono savivaldybės nuosavybėn iš juridinių ir fizinių asmenų

	Versijos sukūrimo data
	2026-09-23

	Paslaugos apibūdinimas

	Šią paslaugą sudaro dokumentų priėmimas ir jų peržiūrėjimas, poreikio priimti nekilnojamąjį turtą įvertinimas ir Mažeikių rajono savivaldybės tarybos apsisprendimas priimti turtą. 
Perduoti turtą (inžinerinių tinklų ir įrenginių) gali juridiniai ir fiziniai asmenys. 

	Paslaugos tipas
	Pasiūlymas priimti nekilnojamąjį turtą teikiama neelektroniniu būdu. 

	Paslaugos teikimo proceso aprašymas (reikalingi atlikti veiksmai)

	Asmuo, pageidaujantis perduoti Mažeikių rajono savivaldybės nuosavybėn inžinerinius tinklus ar įrenginius (toliau – Asmuo), pateikia rekomenduojamos formos prašymą ir reikalingus dokumentus (apie priedų pateikimo būdus skaityti šio aprašymo skiltyje „Pastabos“) vienu iš šių būdų: asmeniškai arba per atstovą, tiesiogiai, per kurjerį atvykus  į  Mažeikių rajono savivaldybės administracijos priimamąjį Laižuvos g. 3, Mažeikiai arba paštu atsiuntus paraišką Savivaldybės administracijos adresu Laisvės g. 8, 89213 Mažeikiai, elektroniniais ryšiais (El. paštas: priemimas@mazeikiai.lt  (jei yra galimybė identifikuoti pareiškėją ar prašymo autentiškumą) ar per E. Pristatymas: Mažeikių rajono savivaldybės administracijai juridinio asmens kodo 167371234  adresu.

Savivaldybės administracijos valstybės tarnautojas (toliau – Įgaliotas specialistas), per 5 darbo dienas nuo prašymo  ir dokumentų gavimo, įvertina ar prašymas ir pateikti dokumentai atitinka nustatytus reikalavimus, kreipiasi į atitinkamas duomenų bazes dėl pateiktų duomenų atitikties registruotiems duomenims. 

Jeigu Asmuo pateikia netikslią informaciją ar ne visus dokumentus, apie būtinybę pateikti trūkstamą informaciją ir (ar) dokumentus arba juos patikslinti, kai pateikti neteisingi duomenys, Asmuo informuojamas ne vėliau kaip per 5 darbo dienas nuo  prašymo ir dokumentų gavimo, pranešama raštu (elektroninėmis priemonėmis (jeigu Asmuo prašyme yra nurodęs savo elektroninio pašto adresą) arba registruotu laišku) ir nustatomas terminas patikslintam prašymui ir (ar) trūkstamiems arba patikslintiems dokumentams pateikti. Asmuo turi ištaisyti trūkumus per nustatytą terminą ir pateikti patikslintą prašymą ir (ar) trūkstamus arba patikslintus dokumentus. Kai nustatytą laiką Asmuo nepateikia patikslinto prašymo ar reikiamų duomenų  nėra duomenų bazėse, prašymas nenagrinėjamas ir Asmeniui  pranešama apie prašymo nenagrinėjimo priežastis.

Esant tinkamai sukomplektuotiems  dokumentams ir įvertinus poreikį priimti siūlomą nekilnojamąjį turtą ‒ Tarybos sprendimo projektas teikiamas svarstyti Savivaldybės tarybai.

Esant teigiamam Tarybos sprendimui ‒ parengiamas turto perdavimo–priėmimo aktas ar, esant neigiamam sprendimui, parengiamas raštiškas motyvuotas atsisakymas priimti nekilnojamąjį turtą.
Asmuo apie prašymo nagrinėjimą informuojamas prašyme nurodytu informavimo būdu: betarpiškai prašymo pateikimo vietoje, registruotu laišku,  elektroniniu paštu ar per elektroninio pristatymo informacinę sistemą.


	Paslaugos inicijavimo formos ir specialūs priedai
	Rekomenduotina prašymo forma paslaugos aprašymo pabaigoje. 

	Informacija ir dokumentai, kuriuos turi pateikti asmuo
	
1. Rekomenduojamos formos prašymas, kuriame nurodomi prašymo motyvai,  įrašomi duomenys į atitinkamas grafas ir išvardijami pridedami priedai (apie priedų pateikimo būdus skaityti šio paslaugos aprašymo skiltyje „Pastabose“) (tuo atveju, kai prašymą teikia asmuo, kurio deklaruota gyvenamoji vieta arba yra įtrauktas į gyvenamosios vietos nedeklaravusių asmenų apskaitą kitoje savivaldybėje). 
2. Asmens tapatybę patvirtinantis dokumentas (pateikiamas galiojantis Lietuvos Respublikos pasas arba asmens tapatybės kortelė, arba laikinasis pažymėjimas, jeigu Lietuvos Respublikos pilietis prarado Lietuvos Respublikos piliečio pasą ar asmens tapatybės kortelę ar jų kopija) (apie tokio dokumento teikimą plačiau skaityti šio aprašymo skiltyje „Pastabos“) (tuo atveju, kai prašymą teikia asmuo, kurio deklaruota gyvenamoji vieta arba yra įtrauktas į gyvenamosios vietos nedeklaravusių asmenų apskaitą kitoje savivaldybėje). 
3. Įgaliojimas (jeigu prašymą pasirašo ir dokumentus pateikia įgaliotas asmuo) (Civilinio kodekso reikalavimus atitinkantį įgaliojimą (ar jo kopija) atstovauti fizinį asmenį ar juridinį asmenį viešosioms ir administracinėms paslaugoms gauti (jeigu šis įgaliojimas neįregistruotas Įgaliojimų registre) (apie tokio dokumento teikimą plačiau skaityti šio aprašymo skiltyje „Pastabos“). 
4. Perduodamo turto inventorinė byla (originalas).
5. Tinklų išpildomoji nuotrauka.

6.  Pažyma apie tinklų techninę būklę.

7. Žemės sklypo apie inžinerinius tinklus ir įrenginius valstybinės žemės nuomos dokumentas. 

8. Bendrovės arba bendrijos narių ar valdybos narių pasitarimo protokolo išrašas apie sprendimą perduoti neatlygintinai Savivaldybės nuosavybėn inžinerinius tinklus ir įrenginius.

9 Esant tinklams ir įrenginiams pastatytiems privačiame žemės sklype, visų bendrasavininkų notariškai patvirtintas sutikimas dėl leidimo kasinėti remontuojant tinklus.


	Paslaugos teikėjas
	Turto valdymo skyrius
Turto valdymo skyriaus specialistai
Tel.: +370 443 94 043, +370 641 89 033
El. paštas turtosk@mazeikiai.lt 

	Paslaugos suteikimo trukmė
	[bookmark: part_f5831ece23ea45c1b8bc4daeec42f0f8]Informacija apie  Administracijos apsisprendimą teikti Savivaldybės tarybai sprendimo projektą dėl turto priėmimo asmeniui parengiama per 20 darbo dienų nuo prašymo ir visų reikiamų dokumentų gavimo Savivaldybės administracijoje dienos. Informacija apie Savivaldybės tarybos sprendimą pateikiama per 5 darbo dienas po įvykusio Savivaldybės tarybos posėdžio.

	Paslaugos suteikimo kaina (jei paslauga teikiama atlygintinai)
	Neatlygintina.

	Teisės aktai, reguliuojantys paslaugos teikimą
	Lietuvos Respublikos valstybės ir savivaldybių turto valdymo, naudojimo ir disponavimo juo įstatymas
https://www.e-tar.lt/portal/lt/legalActEditions/TAR.D5496D69DF98                         

Mažeikių rajono savivaldybės ir valstybės turto valdymo, naudojimo ir disponavimo juo tvarkos aprašas, patvirtintas Mažeikių rajono savivaldybės tarybos 2021 m. balandžio 29 d. sprendimu Nr. T1-126
https://www.e-tar.lt/portal/lt/legalActEditions/f816a100abf211eba871a26c1fc3fbc1 

	Paslaugos teikėjo veiksmų (neveikimo) apskundimo tvarka
	Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Šiaulių apygardos skyriui (Dvaro g. 81, 76299 Šiauliai)) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka. 
Per vienerius metus gali būti skundžiamas pareigūnų piktnaudžiavimas ar biurokratizmas Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.





________________________________________________________________________________
(fizinio asmens vardas ir pavardė / juridinio asmens pavadinimas)
________________________________________________________________________________
(gyvenamosios vietos adresas, el. pašto adresas 
________________________________________________________________________________
/ juridinio asmens arba kitos užsienio organizacijos teisinė forma, buveinė, el. pašto adresas; registras, kuriame kaupiami ir saugomi duomenys, kodas)

Mažeikių rajono savivaldybei 

PRAŠYMAS
PRIIMTI MAŽEIKIŲ RAJONO SAVIVALDYBĖS NUOSAVYBĖN NEKILNOJAMĄJĮ TURTĄ 
_____________________
(data)
Mažeikiai

Prašau priimti Mažeikių rajono savivaldybės nuosavybėn nekilnojamąjį turtą (inžinerinius tinklus bei įrenginius):
1. Turto pavadinimas ir paskirtis bei dėl kokių aplinkybių nekilnojamąjį turtą pageidaujama perduoti: _____________________________________________________________________________________________________________________________________________________________________________
2. Adresas: ______________________________________________________________________
3. Unikalus numeris: ______________________________________________________________
Perdavimo–priėmimo aktas bus sudaroma šio asmens vardu: ___________________________
                                                                              (vardas ir pavardė)
PRIDEDAMA:
1.
2. 
Tvirtinu, kad pateikti duomenys yra teisingi.
Dokumentus ar informaciją apie prašymo nagrinėjimą pageidauju gauti (pažymėti tik vieną variantą):	
  ☐ atsiimsiu atvykęs
	☐ registruotu laišku
	☐ el. laišku
	☐ per E. pristatymas informacinę sistemą
(šiam atvejui nurodyti E. pristatymo dėžutės adresą ________________________________).

[bookmark: _Hlk176770976][bookmark: _Hlk163242740]Pasirašydamas (-a) šią formą patvirtinu, kad esu informuotas (-a), kad Mažeikių rajono savivaldybės administracija (toliau – Administracija), juridinio asmens kodas 167371234, adresas Laisvės g. 8, Mažeikiai, tvarkydama mano asmens duomenis, veikia kaip duomenų valdytojas. Sutinku, kad mano asmens duomenys bus tvarkomi šio prašymo/skundo//pareiškimo ir/ar paslaugos suteikimo tikslais. Esu informuotas (-a), kad turiu šias duomenų subjekto teises: teisę žinoti (būti informuotam) apie savo asmens duomenų tvarkymą; teisę susipažinti su tvarkomais savo asmens duomenimis; teisę reikalauti ištaisyti savo asmens duomenis; teisę reikalauti ištrinti savo asmens duomenis („teisė būti pamirštam“); teisę apriboti savo asmens duomenų tvarkymą; teisę į duomenų perkeliamumą. Administracija gali teikti mano asmens duomenis informacinių sistemų ir registrų valdytojams arba iš jų duomenis gauti tiek, kiek tai būtina mano prašymo/skundo//pareiškimo ir/ar paslaugos suteikimo tikslais, Administracijai vykdant viešosios valdžios funkcijas ar su manimi sudarytai sutarčiai vykdyti. Asmens duomenų saugojimo terminas yra toks, kaip nustatyta Bendrųjų dokumentų saugojimo terminų rodyklėje ir kituose teisės aktuose. Esu informuotas, kad Administracija gali teikti ir gauti mano asmens duomenis kitoms valstybės ar savivaldos institucijoms ar įstaigoms, paslaugų teikėjams tiek, kiek tai būtina mano prašymo/skundo//pareiškimo ir/ar paslaugos suteikimo tikslais, Administracijai pavestoms vietos valdžios funkcijoms atlikti ar sutarčiai, susijusiai su man teikiamomis paslaugomis, įvykdyti. Taip pat esu informuotas (-a), kad dėl savo kaip duomenų subjekto teisių pažeidimo galiu kreiptis į Savivaldybės administracijos duomenų apsaugos pareigūną el. p. duomenuapsauga@mazeikiai.lt arba tiesiogiai į Valstybinę duomenų apsaugos inspekciją (VDAI) L. Sapiegos g. 17, 10312 Vilnius, tel.: (8 5) 2712804, 279 1445, el. p. ada@ada.lt.
Esu informuotas (-a), kad daugiau informacijos apie duomenų tvarkymą galiu rasti:  
 https://mazeikiai.lt/savivalda/asmens-duomenu-apsauga/apie-duomenu-apsauga 
	
	
	
	

	
	(parašas)
	
	(vardas ir pavardė)








